Diari Oficial de la Generalitat Valenciana


Sumari del DOGV 4210, del 14-03-2002 (2002/2552)

Edicte de citació als creditors de l'entitat fallida a instàncies de Educom Multiactivo, SL, de fallida voluntària número 755/01.
---------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/2552


Organisme emissor
:   Jutjat de Primera Instància Número 21 de València

Tipus de document
:   Edicte

Edicte de citació als creditors de l'entitat fallida a instàncies de Educom Multiactivo, SL, de fallida voluntària número 755/01. [2002/X2552]
  
Pel present es fa saber:
  
Que en aquest jutjat se segueix fallida voluntària número 755/01, a instància d'Educom Multiactivo, SL, representada per la procuradora senyor Mª José Cervera García, i assistida pel lletrat senyor Gregorio Muñoz Contreras, en què la magistrada senyora Matilde Sabater Alamar va dictar resolució de data 13 de febrer d'enguany, amb el tenor literal que s'expressa tot seguit.
  
Interlocutòria. Magistrada senyora Matilde Sabater Alamar.
  
A València, el 13 de febrer de 2002
  
S'hi ha vist; per presentats els anteriors escrits juntament amb relació de creditors de l'entitat fallida que s'acompanya, adjunteu-ho a les actuacions corresponents i doneu a les còpies el curs legal. I, de conformitat amb el que disposa l'article 1.342 de la Llei d'Enjudiciament Civil, i el 1.062 del Codi de Comerç de 1829, a l'objecte de realitzar la primera junta general de creditors per a nomenament de síndics, s'assenyala el pròxim dia 16 de maig de 2002, a les 11.30 hores, a la Sala d'Audiència d'aquest jutjat; quant als creditors que tinguen domicili conegut, el comissari de la fallida mirarà de convocar-los per a l'acte esmentat, mitjançant circular expedida a l'efecte, repartida a domicili als creditors residents en aquesta població i als absents per correu certificat, l'acusament de rebut de la qual s'unirà a les actuacions; quant als creditors en parador desconegut, citeu-los mitjançant edictes que s'inseriran en el Diari Oficial de la Generalitat Valenciana, en el Boletín Oficial del Estado, així com als periòdics Las Provincias i El Mundo, ambdós de gran difusió en aquesta ciutat, a més a més de fixar-los als llocs públics de costum, tauler d'anuncis d'aquest jutjat i al domicili del fallit; citeu el fallit mitjançant cèdula, lliureu la presnet peça, amb les altres en el seu actual estat, al comissari, que s'hauran de tenir presents a l'hora de la realització de la junta.
  
Així jo mana i signa la senyora Matilde Sabater Alamar, magistrada del Jutjat de 1ª Instància núm. 21 de València. En done fe.
  
I que amb data 21 de febrer ha dictat interlocutòria tot modificant l'hora de l'assenyalament acordat en l'anterior resolució, el tenor literal de la qual és el següent:
  
Interlocutòria. Magistrada senyora Matilde Sabater Alamar.
  
A València, el 21 de febrer de 2002
  
S'hi ha vist; per presentat l'anterior escrit i per retornats els edictes que s'acompanyen, uniu-ho a les actuacions corresponent. I atès que la procuradora i el lletrat de l'entitat fallida tenen assenyalada la realització d'audiència prèvia pel Jutjat de 1ª Instància núm. 14 de València, en relació al judici ordinari seguit en aquest amb el núm. 520/01, a les 12 hores del mateix dia en què s'ha assenyalat la realització de la primera junta general de creditors, s'assenyala de nou per tal que tinga lloc la primera junta general de creditors el dia 16 de maig de 2002, a les 9.30 hores, a la Sala d'Audiència d'aquest jutjat, i resten subsistents els altre pronunciaments inclosos en la interlocutòria de data 13 de febrer d'enguany.
  
Així ho mana i signa. En done fe.
  
I per tal que servisca d'edicte de citació als creditors de l'entitat fallida, en parador desconegut, s'estén el present que es fixarà al tauler d'anuncis d'aquest jutjat i es publicarà en el BOE, DOGV i als periòdics El Mundo i Las Provincias.